Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 159

3. A vizsga értékelése 3.1. A fémműves műhelygyakorlat gyakorlati vizsga értékelésének általános szempontjai: – problémamegoldó és tárgytervező képesség, – formaalkotó és kifejező készség, – anyag- és eszközhasználati ismeret, jártasság, – a tervezéshez szükséges magyarázó-közlő rajz szintje, – a terv egyedisége, – a fémműves ismeretek gyakorlati alkalmazásának szintje, – megfelelő felületek és díszítmények kialakítására való képesség, – műfaji sajátosságok megfelelő alkalmazása, – a forma és díszítmény összhangja, a vizsgamunka összhatása. 3.2. A fémműves műhelygyakorlat szóbeli vizsga értékelésének szempontjai: – a követelményekben meghatározott elméleti anyag ismerete, – a megfogalmazás szabatossága, pontossága, – kommunikációs készség. 2006/62/II. szám KERÁMIA TANSZAK CÉLOK, FELADATOK, SZAKMAI KÖVETELMÉNYEK A kerámia műhelymunka célja, hogy a vizuális neveléssel párhuzamosan tegyen szert a tanuló alapvető mesterségbeli tudásra, rendszerezze és közvetítse azokat az ismereteket, melyeknek birtokában a tanuló számára lehetségessé válik a művészeti szakközépiskolára való felkészülés. A kerámia műhelymunka feladata, hogy a vizuális neveléssel párhuzamosan a tanulót ismertesse meg – a kerámiaművészet sajátos nyelvével, kifejező eszközeivel, formakincsével, megnyilvánulási formával, – a tárgyformálás anyagaival, eszközeivel, – egyes technológiai eljárások kivitelezésével és azok alkalmazási területével, – kerámiatárgyak készítésének folyamatával a tervtől a kész munkáig, – a kerámiakészítés környezet-, tűz- és balesetvédelmi szabályaival. Követelmények A tanuló az alapfok végén ismerje – a kerámiakészítés alapjait, a felhasznált anyagok tulajdonságait, a készítés technológiáját, – a forma és díszítmény összhangjára vonatkozó esztétikai követelményeket, – a kerámiatörténet fontosabb állomásait, – a legfontosabb munkavédelmi tudnivalókat. A tanuló legyen képes – a tárgyalkotás folyamatában a forma és díszítmény összhangját megteremteni, – elképzeléseit rajzban rögzíteni, ezeket igényesen megoldani, – a helyes munkamenetet betartani, – tapasztalatait, ismereteit – életkori szintjének megfelelő önállósággal – a tárgykészítés folyamatába beépíteni, – műalkotások értő befogadására, – felismerni környezetében a pozitív esztétikai minőséget, – a megismert munkavédelmi szabályok következetes betartására. A tanuló a továbbképző végén ismerje – a kerámia alapanyagait, azok tulajdonságait és felhasználási területét, – egyes tárgytípusok formái és rendeltetése közötti összefüggéseket, – a forma és díszítmény összhangjának jelentőségét, – a kerámiatörténet fontosabb állomásait, – a legfontosabb munkavédelmi tudnivalókat. A tanuló legyen képes – önálló tervezésre a forma és funkció szoros kapcsolatának szem előtt tartásával, – terveit látványszerű és formaértelmező rajzokban igényesen megjeleníteni, – megszerzett ismereteit a tárgykészítés folyamatába beépíteni, – a szakmai elméleti és gyakorlati ismeretek birtokában a tervet megvalósítani, – a cél és az eredmény összevetésére, – a rendeltetés, forma és díszítmény szempontjai szerint a műtárgyak elemzésére, – a megismert munkavédelmi szabályok következetes betartására. 2006/62/II. szám A KERÁMIA TANSZAK VIZSGAKÖVETELMÉNYEI A KERÁMIA MŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes